علمود تحمي نفسك من التهكير لازم تسوي التالي:-
1-أخفاء ألأيميل.لان اكو برامج مسعرة بالانترنيت تخلي ايميل الضحية وتهكره واكو كومه برامج بالمنتديات بس هذني كلهن تروجنات تهكرك متخليك تهكر يعني متفيدك
2-أخفاء الاسم المستخدم.
3-تثبيت حسابك برقم التلفون واخفاء رقم التلفون.
4-عدم استخدام ألأيميل المستخدم في الفيس بوك كأيميلك الخاص لان طرق تهكير ألأيميل هوايه منها التروجان والكودات.
5-وهاي اهم خطوة تسوي الباسورد مالتك رموز يعني بدل 123 تكتب !@# وهاي النصيحة هم شفتها بفديوات الحماية مال الفيس بوك,وتجنبوا تكتبون مواليدكم او ارقام تلفوناتكم بالباسورد.
خامساً:-اكو فديوات من تريد تفتحها بالفيس بوك متشتغل بس توديك لموقع ثاني وعلى غفلة تلكه الي دست عليه انشر من حسابك لكل الكروبات ... وطبعا كلها كالت فايروس ... الفكرة مو فايروس هاي السالفة صارت علمود شغلتين اكو موقع على الانترنيت ديريد يصير مشهور والعالم تعرفه مثل اليوتيوب اي فديو اطب عليه راح ينشر بأسمك على الوول وطبعا اكو ناس طبوا فديوات مو حلوه بحقهم فسوو فيكة الفايروسات علمود ميتخاجلون ويه العالم..والسالفة الثانية هم هم علمود يزيد عدد بيج معين او بيجات معينه لشخص مسكين..فنصيحة غير فديوات اليوتيوب لطبوها وعلمود تفرقون بين فديوات اليوتيوب وغيرها اول شي راح تلكون ويه اسم الفديو ليجوه اسم الموقع مال اليوتيوب..وثاني شغلة غير فديوات اليو تيوب راح تلكون جوة مربع الفديو ايكونه لو صاعقة صفرة او مربع مال اسعافات زائد احمر هذني كلهن تطبيقات نشر موقع او بيج مثل ما كلنه قبل شويه فنتبوا لهلشي لان من ادوسون عليه راح تسمحون لهذا التطبيق يدخل بمعلوماتك الشخصية مثل اي لعبة او تطبيق ويكدر الي صممه يدخل على معلوماتكم.
.